"Oleme oma vabaduse ja iseseisvuse ostnud kalli hinnaga ja kui keegi tahab neid meilt röövida, siis saame me neid relvadega kaits­ma. Ja selle jaoks panustame me Eestis samamoodi nagu siin. Meie Eestis oleme ka veendunud selles, et nüüd  suudamegi ennast kaitsta hoopis teiste vahendite ja teiste jõududega kui meie Vabadussõjas. On ju nii, et kui riik on hästi relvastatud, ei hakka vaenlane teda nii lihtsalt ahistama. Kuigi Soome positsioon väljastpoolt tuleva rün­naku vastu on mõnevõrra parem kui Eestil - teie riigis on ju rohkem rahvast ja ta on rikkam siis meie oleme Vabadussõjas, kus meie positsioon oli palju nõrgem kui praegu, juba saanud selle kogemuse, et meil on võimalused ennast kaitsta. Meie rahvas ei ole muutunud kehvemaks, vaid on  edenenud kõikidel aladel ja noores põlvkonnas elab edasi sama vaim, mis Vabadussõja sangarites. Kinnitan, et kait­setahe on meil Eestis sama tugev nagu siin vennasmaal."